
แบบจัดทำแผนสุขภาพชุมชน
กองทุนหลักประกันสุขภาพองค์การบริหารส่วนตำบลช้างกลาง รหัส กปท. L2185
อำเภอช้างกลาง จังหวัดนครศรีธรรมราช

ตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ. 2561 และที่แก้ไขเพิ่มเติม ข้อ 16 (4) “ให้คณะกรรมการกองทุนมีอำนาจหน้าที่ สนับสนุนให้บุคคลในท้องถิ่นสามารถเข้าถึงบริการสาธารณสุขทั้งที่บ้าน ในชุมชน หรือหน่วยบริการ ได้อย่างทั่วถึง และมีประสิทธิภาพ”
อาศัยอำนาจของประกาศ ฯ ข้อ 6 “ให้องค์กรปกครองส่วนท้องถิ่น เป็นผู้ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่” จึงได้จัดทำแผนสุขภาพชุมชน ประจำปีงบประมาณ พ.ศ. 2567 ดังนี้
1. ข้อมูลสถานะสุขภาพ
ข้อมูลการเข้ารับบริการผู้ป่วยนอก ในหน่วยบริการ หรือสถานบริการ ในพื้นที่ เรียงตามลำดับการวินิจฉัยโรค 10 อันดับ
  1. ยาเสพติด
  2. โรค NCD (โรคเบาหวาน โรคความดันโลหิตสูง โรคไขมันในเลือดสูง โรคอ้วน ลงพุง โรคหัวใจและหลอดเลือด โรคถุงลมโป่งพอง และโรคมะเร็ง เป็นต้น)
  3. สิ่งแวดล้อม (ปัญหาขยะ)
  4. โรคจิตเวช (ปัญหาสุขภาพจิต)
  5. ปัญหาสุขภาพอื่น (สารเคมีตกค้างในเลือด การกำจัดเหาในเด็กวัยเรียน การส่งเสริมสุขภาพสายตาเด็กนักเรียน การมีเพศสัมพันธ์ในวัยเรียน)
  6. ปัญหาสุขภาพในผู้สูงอายุ (โรคสมองเสื่อม ภาวะซึมเศร้า อาการกลั้นปัสสาวะไม่อยู่ การหกล้ม การเคลื่อนไหวลำบาก เป็นต้น)
  7. โรคติดต่อ (โรคโควิด 19 โรคไข้เลือดออก โรคมือเท้าปาก โรควัณโรค เป็นต้น)
  8. โรคฟันผุ



2. วิเคราะห์สภาพปัญหาสุขภาพพื้นที่ เปรียบเทียบกับข้อมูลสุขภาพ (ข้อ 1)
	ปัญหา
	ความรุนแรง 
	ความตระหนัก 
	ความยากง่าย 
	คะแนนรวม 

	1. ยาเสพติด
	5
	4
	5
	14

	2. โรค NCD (โรคเบาหวาน โรคความดันโลหิตสูง โรคไขมันในเลือดสูง โรคอ้วน ลงพุง โรคหัวใจและหลอดเลือด โรคถุงลมโป่งพอง และโรคมะเร็ง     เป็นต้น)
	4
	4
	4
	12

	3. สิ่งแวดล้อม (ปัญหาขยะ)
	4
	4
	4
	12

	4. โรคจิตเวช (ปัญหาสุขภาพจิต)
	4
	3
	4
	11

	5. ปัญหาสุขภาพอื่น (สารเคมีตกค้างในเลือด การกำจัดเหาในเด็กวัยเรียน การส่งเสริมสุขภาพสายตาเด็กนักเรียน การมีเพศสัมพันธ์ในวัยเรียน)
	4
	4
	3
	11

	6. ปัญหาสุขภาพในผู้สูงอายุ                 (โรคสมองเสื่อม ภาวะซึมเศร้า อาการกลั้นปัสสาวะไม่อยู่ การหกล้ม การเคลื่อนไหวลำบาก เป็นต้น)
	4
	3
	3
	10

	7. โรคติดต่อ (โรคโควิด 19 โรคไข้เลือดออก โรคมือเท้าปาก โรควัณโรค เป็นต้น)
	4
	3
	3
	10

	8. โรคฟันผุ
	3
	3
	3
	9


*หมายเหตุ – การให้คะแนน ระดับ 0 – 5 ตามสภาพของปัญหา
3. แนวทางแก้ไขปัญหา ตามผลการวิเคราะห์สภาพปัญหาด้านสาธารณสุขในพื้นที่ (ข้อ 2)
	3.1. จัดทำเวทีประชาคมเพื่อแสดงความคิดเห็นต่อการมีส่วนร่วมของคนในชุมชนเพื่อหาแนวทางการแก้ไข และสร้างแรงจูงใจในการดูแลสุขภาพของประชาชน
	3.2. จัดทำแผนโครงการรองรับตามความรุนแรงของปัญหา


4. วัตถุประสงค์ในการจัดทำแผนสุขภาพชุมชน
	4.1. เพื่อสนับสนุนและส่งเสริมการจัดบริการสาธารณสุขของหน่วยบริการ หรือสถานบริการหรือหน่วยงานสาธารณสุขของหน่วยบริการ หรือหน่วยงานอื่น หรือสนับสนุนและส่งเสริมให้กลุ่มหรือองค์กรประชาชนดำเนินกิจกรรมด้านสาธารณสุข
	4.2. เพื่อให้กลุ่มผู้สูงอายุกลุ่มผู้พิการ กลุ่มประกอบอาชีพที่มีความเสี่ยงและกลุ่มผู้ป่วยโรคเรื้อรังที่อยู่ในพื้นที่สามารถเข้าถึงบริการสาธารณสุขได้อย่างทั่วถึงและมีประสิทธิภาพมากยิ่งขึ้น โดยส่งเสริมกระบวนการมีส่วนร่วมตามความพร้อม ความเหมาะสม และความต้องการของประชาชนในพื้นที่
	4.3. กรณีเกิดโรคระบาดหรือภัยพิบัติในพื้นที่ เพื่อสนับสนุนและส่งเสริมกิจกรรมในการป้องกันและแก้ไขปัญหาสาธารณสุขได้ตามความจำเป็น เหมาะสม และทันต่อเหตุการณ์
5. เป้าหมายของแผนสุขภาพชุมชน
	5.1 เพื่อสร้างหลักประกันสุขภาพให้ประชาชนในเขตรับผิดชอบในพื้นที่ตำบลช้างกลาง ทุกคนสามารถเข้าถึงบริการด้านสาธารณสุขได้ตามสิทธิอันพึงมีพึงได้                                                                                                                     
	5.2 ส่งเสริมให้ประชาชนมีสุขภาพที่ดี
	5.3 ส่งเสริมให้ประชาชนสามารถพึ่งตนเองทางด้านสุขภาพได้มากขึ้น
	5.4 เพื่อให้ประชาชนในพื้นที่สุขภาพร่างกายแข็งแรง
6. ขั้นตอนการจัดทำแผนสุขภาพชุมชน
	6.1. การเตรียมการจัดทำแผนสุขภาพชุมชน
จัดทำเวทีประชาคม หรือรับฟังความคิดเห็นของประชาชน เพื่อชี้แจงข้อมูลสุขภาพ การวิเคราะห์สภาพปัญหาด้านสาธารณสุขในพื้นที่แนวทางแก้ไขปัญหา วัตถุประสงค์ในการจัดทำแผนสุขภาพชุมชน และเป้าหมายของแผนสุขภาพชุมชน ให้ประชาชนในตำบลได้รับทราบ พร้อมกันนั้นจะได้รับทราบปัญหาในเรื่องของสุขภาพของประชาชนในตำบล เพื่อนำมาประกอบการจัดทำแผนสุขภาพชุมชนของ กปท. ต่อไป
	6.2. การคัดเลือกปัญหาสุขภาพ
หลังจากเสร็จสิ้นขั้นตอนของการเตรียมการจัดทำแผนสุขภาพชุมชน ให้ดำเนินการจัดประชุมคณะกรรมการ กปท. เพื่อคัดเลือกปัญหาสุขภาพ ตามความจำเป็นเหมาะสม กับความต้องการของประชาชน และแผนการเงินประจำปีของ กปท. 
	6.3. การอนุมัติ และประกาศใช้แผนพัฒนาสุขภาพชุมชน
หลังจากเสร็จสิ้นขั้นตอนของการคัดเลือกปัญหาสุขภาพ ให้ดำเนินการจัดทำแผนสุขภาพชุมชน นำเสนอต่อคณะกรรมการ กปท. เพื่ออนุมัติ และประกาศใช้แผนพัฒนาสุขภาพชุมชน ต่อไป
7. ระยะเวลาดำเนินการ
	11 มกราคม 2566 ถึง 30 กันยายน 2567



8. การกำกับติดตาม และประเมินผล
	8.1 รายงานความก้าวหน้าการดำเนินงานตามแผนสุขภาพชุมชน ในการประชุมคณะกรรมการ กปท. ทุกครั้ง
	8.2 สามารถปรับแผนสุขภาพชุมชนได้ หากเกิดข้อจำกัดในการดำเนินงาน
	8.3 เมื่อครบกำหนดตามระยะเวลาดำเนินการ ให้ดำเนินการประเมินผล/วิเคราะห์ ความสำเร็จของแผนสุขภาพชุมชน เพื่อเป็นข้อมูลประกอบการจัดทำแผนสุขภาพชุมชน ในปีถัดไป


ลงชื่อ                                              ผู้จัดทำ          	ลงชื่อ                                              ผู้เห็นชอบ
              (นางสาวศุภิดา  เพ็งเจริญ)		                         (นางศศิภัสสร  บุณยเกียรติ)
ตำแหน่ง รองปลัดองค์การบริหารส่วนตำบล รักษาราชการแทน       ตำแหน่ง นายกองค์การบริหารส่วนตำบลช้างกลาง
           ปลัดองค์การบริหารส่วนตำบลช้างกลาง		
วันที่-เดือน-พ.ศ. ..................................................		วันที่-เดือน-พ.ศ. ..................................................

